**Zmluva o poskytnutí služieb č........**

uzatvorená v zmysle príslušných ustanovení zákona č. 513/1991 Zb., Obchodný zákonník

**(ďalej len „Zmluva“)**

**Článok I.**

**ZMLUVNÉ STRANY**

**ZMLUVNÉ STRANY**

**Poskytovateľ:**

*Názov firmy:*

*Sídlo:*

*Spoločnosť registrovaná:*

*V zastúpení:*

*Kontaktná osoba:*

*IČO:*

*IČ DPH:*

*Bankové spojenie:*

*č. účtu:*

*IBAN:*

*BIC:*

Telefón/Fax:

Email:

Internetová adresa:

(ďalej len poskytovateľ)

a

**Objednávateľ**

*Názov firmy:* **Dopravný podnik mesta Košice, akciová spoločnosť**

*Sídlo*: Bardejovská 6, 043 29 Košice

Spoločnosť registrovaná: Obchodný register Mestského súdu Košice I, oddiel Sa, vložka

 číslo 559/V

V zastúpení: Ing. Roman Danko, predseda predstavenstva a poverený

 generálny riaditeľ

 Mgr. Marcel Čop, člen predstavenstva

*Osoba zodpovedná za plnenie zmluvy:* Ing. Ondrej Turis,

 poverený zastupovaním riaditeľa techniky a údržby

*IČO: 31 701 914*

*IČ DPH: SK 2020488206*

*Bankové spojenie: UniCredit Bank Czech Republic and Slovakia, a.s.*

*č. účtu: 6610186006/1111*

*IBAN: SK 36111100000010186006*

*BIC: UNCRSKBX*

Telefón/Fax: + 421 905 640 060, +421 905 419 669

Email: ondrej.turis@dpmk.kosice.sk

Internetová adresa: www.dpmk.sk

**(ďalej len „objednávateľ)**

 **Článok II.**

**Predmet zmluvy**

2.1 Touto Zmluvou sa Poskytovateľ zaväzuje na vlastné náklady a na svoje nebezpečenstvo vykonávať opravu a údržbu technologických vozidiel Objednávateľa do hmotnosti 3,5 ton, vrátane všetkých servisných prác za účelom zistenia technického stavu vozidiel (kontroly mechanických častí karosérie, podvozku, všetkých motorových častí, elektrických zariadení, elektroinštalácie a klimatizácie, diagnostika motora ). Služba požaduje aj kompletnú výmenu a doplnenie mazív, olejov, chladiacich a brzdových kvapalín, vrátane kvapaliny do ostrekovacích systémov a pod. Opravy sa týkajú všetkých motorových vozidiel Objednávateľa a to z pohľadu vozidla ako celku ( karosérie vrátane interiérov, elektrických zariadení, elektrických elektroinštalácií , motorových a podvozkových častí).

2.2. Poskytovateľ sa zaväzuje vykonávať prehliadky vozidiel Objednávateľa v rámci prípravy vozidiel na pravidelné technické a emisné kontroly, vykonávať prehliadky vozidiel Objednávateľa v rámci STK a emisných kontrol , ako aj servisné práce na odstránenie nedostatkov z uvedených kontrol bez ohľadu na typovosť a vek vozidiel (aktuálny súpis vozidiel viď Príloha č.1).

2.3 Objednávateľ požaduje zabezpečenie vynútených opráv (vrátane lakovníckych a klampiarskych prác)vyplývajúcich z bežnej prevádzky motorových vozidiel, resp. opravy vyplývajúce z poistných udalostí (živel a iné druhy poistných udalostí ) ako aj opravy z PZP ( povinného zmluvného poistenia ), závad pri dopravných nehodách (DN), alebo škodových udalostiach vplývajúcich na bezpečnostné prvky vozidla (zavesenie kolies, nosné rámy, airbagy, riadenie, brzdy), v súlade so zákonom o prevádzke vozidiel v cestnej premávke a o zmene a doplnení niektorých zákonov č. 106/2018 podľa §45 ods. d), v certifikovanom mieste opravy.

2.4 Poskytovateľ sa zaväzuje k zabezpečeniu bezodplatnej služby-odťahová služba. Objednávateľ požaduje zabezpečenie bezodplatnej služby – odtiahnutie nepojazdného motorového vozidla na území mesta Košice, za účelom jeho následnej opravy v servise (vrátane DN).

2.5 Objednávateľ v rámci servisu a opravy technologických vozidiel požaduje zabezpečenie ostatných služieb:

 a) výmena autoskiel

 b) pneuservis-3D geometria

 c) autoklampiarske opravy

 d) lakovanie vozidiel

 e) diagnostika EOBD (Euro On Board Diagnose )pozn. jednotná palubná

 diagnostika pre všetkých výrobcov vozidiel

 f) diagnostika závad (osciloskop + emisie)

 g) klimatizácia - diagnostika, plnenie, dezinfekcia, odstránenie zápachu ozonizérom

 h) kontrola a oprava vstrekovačov

 i) DPF / FAP filtre - kontrola, diagnostika, čistenie

 j) oprava prevodoviek

 **Článok III.**

**Miesto a čas plnenia**

3.1 Miestom poskytovania sú servisné pracoviská Poskytovateľa v meste Košice. Presná adresa výkonu dodania služby- servisu je:................................

3.2 Dopravu vozidla na miesto Poskytovateľa servisu podľa bodu 3.1 zabezpečí na vlastné náklady Objednávateľ, okrem prípadov, kedy Poskytovateľ bezodplatne zabezpečí dopravu do servisu nepojazdného vozidla odťahovou službou.

3.3 Poskytovateľ sa zaväzuje vykonávať servis vozidla v lehote dohodnutej zmluvnými stranami, ktorá bude určená v zákazkovom liste Poskytovateľa. Objednávateľ odovzdá vozidlo Poskytovateľovi pokiaľ je to možné riadne očistené, aby Poskytovateľ mohol na ňom začať práce v súlade s podmienkami tejto Zmluvy.

3.4 Lehotu podľa bodu 3.3 môžu zmluvné strany zmeniť podľa bodu 4.4 tejto Zmluvy.

3.5 Ak Poskytovateľ pripraví dokončený predmet Zmluvy na odovzdanie Objednávateľovi pred dohodnutým termínom, Objednávateľ sa zaväzuje tento prevziať aj v skoršom Poskytovateľom oznámenom termíne, ak mu to jeho kapacity dovoľujú.

**Článok IV.**

**Vykonávanie opráv a údržby vozidiel**

4.1. Servis zahŕňa najmä povinné prehliadky stanovené výrobcom konkrétneho typu vozidla v záručnej dobe vozidla, ak je poskytovateľ autorizovaným servisom pre uvedený typ vozidla resp. pozáručný servis v termínoch určených výrobcom vozidla podľa počtu najazdených kilometrov, alebo podľa plynutia času od poslednej povinnej prehliadky.

4.2. Zmluvné strany sa dohodli, že v prípade absencie výrobcom vozidla stanoveného rozsahu povinnej prehliadky, vykoná Poskytovateľ taký rozsah prehliadky vozidla, ktorý vzhľadom na svoju odbornú spôsobilosť a skúsenosti bude považovať za primeraný a potrebný vzhľadom na vek a počet najazdených kilometrov.

4.3. Pred vykonaním samotnej opravy vozidla Poskytovateľ vykoná jeho obhliadku, kontrolu a rozsah poškodenia, odporučí časti potrebné na výmenu alebo opravu vozidla, vykoná predbežnú kalkuláciu a určí predpokladaný termín ukončenia opravy. Poskytovateľ vykoná opravu vozidla na základe písomnej objednávky potvrdenej Objednávateľom

4.4. O závadách dodatočne zistených pri výkone plnenia predmetu Zmluvy, ktoré neboli uvedené v objednávke, informuje Poskytovateľ bezodkladne Objednávateľa. Zároveň Poskytovateľ oznámi Objednávateľovi aj novú navýšenú cenu opravy a nový termín ukončenia opravy. Poskytovateľ je oprávnený zmenu objednanej služby vykonať až po písomnom súhlase Objednávateľa (e-mail).

4.5. V prípade potreby opravy vozidla vzniknutej z poistnej udalosti je Poskytovateľ oprávnený začať s jeho opravou až po doručení oznámenia o písomnej obhliadke vozidla zo strany poisťovne s ktorou má Objednávateľ uzatvorenú poistnú Zmluvu – poistenie motorových vozidiel. Pri prácach - opravách vyplývajúcich z poistných udalostí bude Objednávateľ akceptovať ceny za 1 hodinu práce, ktoré má uchádzač dohodnuté - zazmluvnené s poisťovňami.

4.6 Poskytovateľ je povinný pri vykonávaní služby (Oprava a servis technologických vozidiel) postupovať v súlade s technologickými postupmi a smernicami výrobcu vozidiel a používať predpísané zariadenia, vybavenia a náradia.

4.7 Objednávateľ požaduje od Poskytovateľa dodržanie intervalov servisných prehliadok a vykonanie predpísaných úkonov v rámci nich.

4.8 Poskytovateľ je povinný zabezpečiť poskytovanie služby iba odborne spôsobilými osobami na výkon dojednanej služby.

4.9 V rámci dohodnutých zmluvných činností Poskytovateľ nesmie poveriť vykonávaním akýchkoľvek činností tretie osoby bez predchádzajúceho súhlasu Objednávateľa.

4.10 Objednávateľ si vyhradzuje právo neprevziať vozidlo so zjavnými , resp. neodstránenými vadami až do doby ich odstránenia a o takto vzniknutej situácii spíše Reklamačný protokol. Objednávateľ ďalej postupuje podľa Článku VIII. tejto Zmluvy.

**Článok V.**

**Cena za prácu, spôsob určenia ceny za poskytované služby**

5.1. Zmluvné strany sa dohodli, že cena za jednu hodinu práce (normohodina) za každý servisný pracovný úkon pre všetky motorové vozidlá Objednávateľa bez ohľadu na značku, typ, vek a  opotrebenie vozidla je ........... EUR bez DPH, ................. EUR s DPH.

5.2. Zmluvné strany sa dohodli, že cena za dodaný originálny náhradný diel je vyjadrením zľavy vo výške: ..... z doporučenej ceny bez DPH aktuálneho cenníka distribútora náhradných dielov.

5.3. Zmluvné strany sa dohodli, že cena za dodaný certifikovaný náhradný diel je vyjadrením zľavy vo výške: ..... z doporučenej ceny bez DPH každého certifikovaného náhradného dielu z aktuálneho cenníka distribútora týchto dielov.

5.4. Objednávateľ si vyhradzuje právo rozhodnutia o dodaní typu náhradného dielu pri poskytovaných službách, či bude dodaný certifikovaný náhradný diel, alebo originálny náhradný diel.

5.4. Poskytovateľ sa zaväzuje počas doby trvania zmluvného vzťahu dodržať ceny náhradných dielov na úrovni bežných trhových cien v čase podpisu tejto Zmluvy.

**Článok VI.**

**Fakturácia**

6.1 Faktúra musí obsahovať všetky náležitosti stanovené platnými právnymi predpismi, inak je Objednávateľ oprávnený faktúru v lehote splatnosti vrátiť Poskytovateľovi na prepracovanie. Lehota splatnosti faktúry začne v takom prípade plynúť odo dňa doručenia opravenej faktúry Objednávateľovi. Objednávateľ sa zaväzuje zaplatiť cenu za poskytované služby na základe faktúry vystavenej s náležitosťami daňového dokladu, so splatnosťou nie kratšou ako 45 dní od vystavenia faktúry.

6.2. Okrem toho musí faktúra obsahovať identifikačné údaje vozidla (EČV, značka, typ), vyšpecifikovaný rozsah poskytovanej služby, rozpis presne definovaných použitých náhradných dielov, s identifikovateľnými údajmi výrobcu, typ či sa jedná o originálny náhradný diel, alebo certifikovaný náhradný diel, jeho katalógové číslo, prípadne výrobné číslo s vyčíslením dohodnutých zliav a to zvlášť na originálny náhradný diel a zvlášť na certifikovaný náhradný diel s konečnou celkovou cenou. Poskytovateľ musí pri určení výšky normohodín za každý servisný pracovný úkon dodržiavať stanovené normohodiny výrobcom vozidla. Objednávateľ na základe tohto musí vedieť presne zistiť a odkontrolovať aký náhradný diel Poskytovateľ použil pri servisnom úkone.

6.3. Neoddeliteľnou súčasťou faktúry je kópia objednávky potvrdená zástupcom Objednávateľa a zákazkový list, resp. preberací protokol. V prípade vykonania obhliadky vozidla technikom poisťovne protokol o tejto prehliadke, prípadne aj ďalšie výsledky meraní súvisiace s objednanou službou

( komplexná kontrola vozidla, diagnostika motora, testy tlmičov, geometria náprav a pod.).

**Článok VII**

**Sankcie**

7.1 Zmluvné strany sa dohodli, že Poskytovateľ si môže nárokovať úrok z omeškania za nedodržanie lehoty splatnosti faktúr, a to vo výške 0,025% dlžnej sumy za každý začatý deň omeškania. Zaplatením sa rozumie deň odpísania dlžnej čiastky z účtu Objednávateľa.

7.2 Zmluvné strany sa dohodli, že pri nedodržaní vykonania servisu vozidla v lehote dohodnutej podľa tejto Zmluvy, je Objednávateľ oprávnený požadovať od Poskytovateľa zaplatenie zmluvnej pokuty vo výške 0,025% z ceny z tohto aktuálneho výkonu-servisu za každý začatý deň omeškania.

**Článok VIII.**

**Záruka a zodpovednosť**

8.1. Poskytovateľ zodpovedá za odborné prevedenie kvality poskytovaných služieb. Na poskytované práce poskytuje záruku 12 mesiacov, na dodané náhradné diely 24 mesiacov (v prípade poskytovania dlhšej záruky výrobcom náhradných dielov platí záruka poskytnutá výrobcom).

8.2. Nedostatky a vady zistené pri preberaní vozidla, prípadne následnou prevádzkou vozidla je Objednávateľ povinný písomne oznámiť Poskytovateľovi formou reklamačného protokolu. Reklamačný protokol musí minimálne obsahovať EČ vozidla, popis vady s dátumom zistenia vady a zo strany Poskytovateľa spôsob odstránenia s návrhom nového termínu odovzdania vozidla Objednávateľovi. Objednávateľ si vyhradzuje právo neprevziať vozidlo so zjavnými, resp. neodstránenými vadami až do doby ich odstránenia.

8.3. Záruka sa nevzťahuje na vady preukázateľne nezavinené Poskytovateľom, resp. za vady, ktoré vznikli nesprávnym použitím vozidla Objednávateľom.

**Článok IX.**

**Trvanie zmluvy**

9.1. Zmluva sa uzatvára na dobu 36 mesiacov od podpísania zmluvy. Táto zmluva zaniká uplynutím doby 36 mesiacov od podpísania zmluvy, odstúpením od zmluvy alebo výpoveďou.

9.2. Zmluvu môže vypovedať každá so zmluvných strán bez udania dôvodu. Výpovedná lehota je dva mesiace. Výpovedná lehota začne plynúť prvým dňom mesiaca nasledujúceho po doručení písomnej výpovede druhej zmluvnej strane.

9.3. Objednávateľ si vyhradzuje právo na okamžité odstúpenie od zmluvy v prípade nedodržania bodu 6.2 tejto zmluvy. Účinky odstúpenia od zmluvy nastanú okamihom doručenia písomného oznámenia o odstúpení druhej zmluvnej strane.

**Článok X.**

**Záverečné ustanovenia**

10.1. Táto Zmluva nadobúda platnosť dňom podpisu oboma Zmluvnými stranami, účinnosť nadobúda dňom nasledujúcim po dni jej zverejnenia podľa príslušných právnych predpisov.

10.2. Neoddeliteľnou súčasťou tejto Zmluvy je aktuálny „Súpis technologických vozidiel“(Príloha č.1) „

10.3 Zmeny a doplnenia tejto Zmluvy je možno prijímať iba vo forme písomných dodatkov k tejto Zmluve podpísaných oboma zmluvnými stranami, ak v tejto Zmluve nie je dohodnuté inak.

10.4 V súlade s nariadením Európskeho parlamentu a Rady (EÚ) 2016/679 a zákonom č. 18/2018 Z.z..

o ochrane osobných údajov v znení neskorších predpisov, Objednávateľ spracúva osobné údaje dodávateľa uvedené v tejto Zmluve a v prípade, že je dodávateľ právnickou osobou, zákonného/zmluvného zástupcu dodávateľa, najmä za účelom uzatvorenia a riadneho plnenia tejto Zmluvy. Poskytnutie požadovaných osobných údajov je zákonnou a /alebo zmluvnou požiadavkou, a v prípade ich neposkytnutia môže Objednávateľ odmietnuť uzatvoriť túto Zmluvu. Bližšie informácie o spracúvaní osobných údajov sú upravené v pravidlách ochrany osobných údajov, aktuálna verzia je zverejnená na webovom sídle Objednávateľa v sekcii ochrana osobných údajov.

10.5 Zmluva sa vyhotovuje v štyroch /4/ exemplároch, z ktorých každý má platnosť originálu. Objednávateľ obdrží dve vyhotovenia Zmluvy a Poskytovateľ dve vyhotovenia Zmluvy.

10.6 Na vzťahy touto zmluvou neupravené sa vzťahujú ustanovenia zákona č.513/1991 Z.z. Obchodný zákonník v znení neskorších predpisov.

10.7 Zmluvné strany prehlasujú, že túto Zmluvu neuzavreli v tiesni, ani za nápadne nevýhodných podmienok, a že táto Zmluva vyjadruje ich skutočnú a slobodnú vôľu. Zmluvné strany obsah Zmluvy na dôkaz svojho súhlasu potvrdzujú svojim podpisom.

Prílohy:  1. Súpis technologických vozidiel do 3,5 t

V Košiciach dňa: V ….............. dňa:

Objednávateľ: Poskytovateľ:

 …......................................................... …........................................................

 **Ing. Roman Danko**

 predseda predstavenstva

 Dopravný podnik mesta Košice, akciová spoločnosť

 ...................................................................

 **Mgr. Marcel Čop**

 člen predstavenstva

 Dopravný podnik mesta Košice, akciová spoločnosť